CELEX: 62011TN0362
Language: el
Date: 2011-07-07 00:00:00
Title: Υπόθεση T-362/11: Προσφυγή της 7ης Ιουλίου 2011 — Stichting Greenpeace Nederland και PAN Europe κατά Επιτροπής

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/46
            
         Προσφυγή της 7ης Ιουλίου 2011 — Stichting Greenpeace Nederland και PAN Europe κατά Επιτροπής
   (Υπόθεση T-362/11)
   2011/C 252/97
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Stichting Greenpeace Nederland (Άμστερνταμ, Κάτω Χώρες) και Pesticide Action Network Europe (PAN Europe) (Βρυξέλλες, Βέλγιο) (εκπρόσωπος: B. Kloostra, δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να διαπιστώσει ότι η απόφαση της Επιτροπής της 6ης Μαΐου 2911 αντιβαίνει στον κανονισμό (ΕΚ) 1049/2001 (1),
            
         
               —
            
            
               να διαπιστώσει ότι η απόφαση της Επιτροπής της 6ης Μαΐου 2911 αντιβαίνει στη Σύμβαση του Aarhus για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη σε θέματα περιβάλλοντος, στον κανονισμό (ΕΚ) 1049/2001 και στον κανονισμό (ΕΚ) 1367/2006 (2),
            
         
               —
            
            
               να ακυρώσει την απόφαση της Επιτροπής της 6ης Μαΐου 2011 και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγουσες προβάλλουν δύο λόγους.
   
               1)
            
            
               Με τον πρώτο λόγο υποστηρίζεται ότι η προσβαλλομένη απόφαση αντιβαίνει στο άρθρο 8, παράγραφοι 1 και 2, του κανονισμού (ΕΚ) 1049/2001, διότι δεν απάντησε εμπροθέσμως στην επιβεβαιωτική αίτηση των προσφευγουσών και δεν εξέθεσε λεπτομερώς τους λόγους για την καθυστέρηση αυτή.
            
         
               2)
            
            
               Με τον δεύτερο λόγο υποστηρίζεται ότι η προσβαλλομένη απόφαση αντιβαίνει στο άρθρο 4 της Συμβάσεως του Aarhus, στο άρθρο 4, παράγραφοι 2 και 5, του κανονισμού 1049/2001 και στο άρθρο 6, παράγραφος 1, του κανονισμού (ΕΚ) 1367/2006, λόγω παραλείψεως εκτιμήσεως των εξής στοιχείων:
               
                           —
                        
                        
                           ο λόγος αρνήσεως δεν είναι σύμφωνος με τη Σύμβαση του Aarhus,
                        
                     
                           —
                        
                        
                           οι ζητηθείσες πληροφορίες μπορούν να χαρακτηρισθούν ως πληροφορίες σχετικές με εκπομπές στο περιβάλλον και
                        
                     
                           —
                        
                        
                           υπάρχει υπέρτερο δημόσιο συμφέρον για τη δημοσιοποίηση των πληροφοριών που ζητούν οι προσφεύγουσες.
                        
                     
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001 L 145, σ. 43).
   
      (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006 L 264, σ. 13)